Դմիտրի Արսենին

**Դմիտրի Դմիտրիևիչ Արսենին** (, ), խորրդային ռուս նկարիչ, Հայրենական մեծ պատերազմի մասնակից, ՌԽՖՍՀ վաստակավոր նկարիչ (1982)։

## Կենսարություն
Ծնվել է 1926 թվականի մարտի 16-ին Վլադիմիրի մարզի Մուրոմսկի շրջանի Դմիտրիևսկայա Սլոբոդա գյուղում։  Մայրը՝ Մարիա Վասիլևնան, եղել է մենակատար, ունեցել է շատ գեղեցիկ ձայն, սովորել է Սոբինովի մոտ, հայրը՝ Դմիտրի Սեմյոնովիչ Արսենինը, եղել է Ռյազանի գյուղացիներից, ռազմական բժիշկ։  1930-ական թվականներին նրան ուղարկել են աշխատանքի որպես գլխավոր սանիտարական բժիշկ Գորկու ավտոմոբիլային գործարանի կառուցման համար, և ընտանիքը հաստատվել է այնտեղ։

1942 թվականին Դմիտրին տասնհինգ տարեկան հասակում կոմերիտմիության կողմից ուղարկվել է նավատորմ՝ Սոլովեցկի յունգերի դպրոց։ Դասընթացն ավարտելուց հետո սկսել է ծառայել որպես էլեկտրիկ Հյուսիսային նավատորմի «Громкий» ականակրի վրա։ Այստեղ նա նաև բարեկամություն է հաստատել հայտնի գրող Վալենտին Պիկուլի հետ։  Մասնակցել է Հայրենական մեծ պատերազմին 1943 թվականից։ Ծառայել է Հյուսիսային նավատորմում մինչև 1950 թվականը։ 

Զորացրվելուց հետո վերադարձել է Գորկի և ընդունվել Գորկու գեղարվեստի ուսումնարան, այնուհետև ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գրաֆիկական ֆակուլտետ։ Ավարտելուց հետո նա դարձավ պրոֆեսիոնալ նկարիչ։

Մանկավարժական գործունեություն է ծավալել Գորկու գեղարվեստի ուսումնարանում։  Ակտիվորեն զբաղվել է գրաֆիկայով, գեղանկարչությամբ և մոնումենտալ աշխատանքներով, մասնակցել տարբեր մակարդակների բազմաթիվ ցուցահանդեսների։  Անցկացրել է նաև աշխատանքների ինքնուրույն ցուցահանդեսներ։ 1965 թվականին դարձել է  ԽՍՀՄ Նկարիչների միության անդամ։ 1982 թվականին արժանացել Է «ՌԽՖՍՀ վաստակավոր նկարիչ» պատվավոր կոչման։

1991 թվականին դարձել է Նիժնի Նովգորոդի Ա. Պուշկինի անվան «Իզորաֆ» արվեստի և արհեստների մասնավոր դպրոցի հիմնադիր։ Այստեղ հիմնականում սովորում էին հաշմանդամ և որբ երեխաներ։ Աշխատել է այս դպրոցում որպես ուսուցիչ և տնօրեն։  1996 թվականին «Ռուսաստանի երեխաներ» հիմնադրամի կողմից ներկայացվել է «Գթասրտության շքանշան» մրցանակի։  Այս ուսումնական հաստատության վերապատրաստման ծրագրում եղել է հին ռուսական նկարչություն, կերամիկա, գրաֆիկա։

Իր ստեղծագործություններում նա անդրադարձել է Ա.Ս. Պուշկինի ստեղծագործությանը։ Այս ստեղծագործության հիմքը գրաֆիկական թերթերի շարքն է, որը նվիրված է բանաստեղծի կյանքին և ստեղծագործությանը։ Արսենինը մոնումենտալ նկարներ է կատարել Նիժնի Նովգորոդի օպերային թատրոնում և «Օրլյոնոկ» կինոթատրոնում, խճանկարային վահանակ (Սմալտա) «Օկա» ռեստորանի ինտերիերում։ 

Ապրել է Նիժնի Նովգորոդ քաղաքում։ Մահացել է 2001 թվականի դեկտեմբերի 10-ին։ Թաղված է Կարմիր գերեզմանատանը։

## Պարևներ և կոչումներ
* Հայրենական պատերազմի II աստիճանի շքանշան
* «Խորհրդային Արկտիկայի պաշտպանության համար» մեդալ
* «1941-1945 թվականների Հայրենական մեծ պատերազմում Գերմանիայի դեմ տարած հաղթանակի համար» մեդալ
* Այլ մեդալներ
* ՌԽՖՍՀ վաստակավոր նկարիչ

## Ծանոթագրություններ

## Արտաքին հղումներ
* Дмитрий Дмитриевич Арсенин на lib-avt.ru
* Биография Арсенин Д. Д. на letopisofwar.ru
* О нём на портале Союза художников Нижегородской обл.

 
Կատեգորիա:Խորհրդային նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:ՌԽՖՍՀ վաստակավոր նկարիչներ
Կատեգորիա:Հայրենական մեծ պատերազմի մասնակիցներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Հայրենական պատերազմի 2-րդ աստիճանի շքանշանակիրներ